3. melléklet a 12/1019. (XI. 28.) önkormányzati rendelethez

**Az állandó bizottsági feladat- és hatáskörökről**

# Ügyrendi Bizottság

1. Az Ügyrendi Bizottság létszáma 3 fő, tagja csak települési képviselő lehet.

2. Feladatkörében ellátja:

2.1 Vizsgálja az önkormányzati képviselők, a polgármester, az alpolgármester összeférhetetlenségi, méltatlansági ügyeit, képviselő-testület elé terjeszti az önkormányzati képviselők, a polgármester, az alpolgármester összeférhetetlenségi, méltatlansági ügyében készült előterjesztést,

2.2 Ellátja a polgármester, az alpolgármester és az képviselők, nem képviselő bizottsági tagok vagyonnyilatkozatával kapcsolatos feladatokat, képviselő-testület elé terjeszti a vagyonnyilatkozati eljárással kapcsolatos előterjesztést.

# Szociális Bizottság

1. A Szociális Bizottság létszáma 3 fő, melyből 2 fő települési képviselő tag, 1 fő nem képviselő (külsős) tag.

Feladatkörében ellátja:

1. Részt vesz a település szociális ellátását érintő helyi rendeletek kidolgozásában, azok érvényesülésében. Állást foglal az önkormányzatokat érintő szociális kérdésekben.
2. Javaslatot tesz az önkormányzat költségvetésében a szociális célokra meghatározott előirányzatok nagyságára és felhasználására, figyelemmel kíséri a végrehajtást.
3. Figyelemmel kíséri a településen élő idősek, nyugdíjasok helyzetét, javaslatot tesz életkörülményeik javítására. Különös méltánylást igénylő esetben javaslatot tesz nagyobb összegű eseti segély folyósítására.
4. Figyelemmel kíséri a gyámügyi tevékenységet, a veszélyeztetett kiskorúak, krízishelyzetben lévő fiatalok helyzetét, együttműködik a családgondozóval, pedagógusokkal, védőnővel, háziorvossal. Véleményezi a település egészségügyi helyzetét és működését.
5. Együttműködik az önkormányzat más bizottságaival a szociális területet érintő ügyekben. Együttműködik a nem önkormányzati szociális tevékenységet végző civil szervekkel, társulásokkal.
6. Értékeli a nevelési, oktatási intézmények (szakértői vizsgálat alapján) pedagógiai programjában meghatározott feladatok végrehajtását, a nevelési, oktatási intézményekben folyó szakmai munka eredményességét.
7. Javaslatot tesz az iskolaszék, óvodaszék önkormányzat által delegált tagjának/tagjainak személyére, illetve javaslatot tesz a képviselő-testület felé az bizottság által hozott döntések elleni fellebbezésre.
8. Közreműködik az oktatási-nevelési célprogramok elkészítésében. Javaslatot tesz az oktatási- nevelési intézmények átszervezésére, összevonására.
9. Javaslatot tesz a nevelési-oktatási területen dolgozók kitüntetésére és elismerésére.
10. Állást foglal az önkormányzatot érintő jogszabályból eredő nevelési-oktatási feladatok tekintetében. Együttműködik a nevelési, oktatási intézményeket (óvoda, iskola) érintő kérdésekben az intézmények alkalmazotti közösségével, diákönkormányzattal, iskolaszékkel.

**A Kulturális Bizottság**

1. A bizottság létszáma: 3 fő, melyből 2 fő települési képviselő tag, 1 fő nem képviselő (külsős) tag.

2. Feladatkörében ellátja:

1. Támogatja a kulturális és sport jellegű lakossági önszerveződő közösségeket, kialakítja a település éves kulturális, ifjúsági és szabadidősport koncepcióját a költségvetése keretei között.

2. Részt vesz a civil szféra támogatásának előkészítésében.

3. Kezdeményez kistérségi együttműködési formákat a civil kapcsolatok területén.

4. Részt vesz a települési és a kistérségi kulturális sportrendezvények lebonyolításában.

5. Részt vesz a községi szintű rendezvények, ünnepségek előkészítésében és lebonyolításában.

6. Közreműködik sportcélú beruházások megvalósításában.

7. Kapcsolatot tart a községben működő civil szervezetekkel. Évente megszervezi a civil kerek asztal megbeszélést.

8. Előzetesen véleményezi a civilszféra és az önkormányzat által közösen megpályázható programokat.

9. Foglalkozik az ifjúság nevelésének, társadalmi beilleszkedésének kérdéseivel.

10. Dönt a hatáskörébe került költségvetésben kulturális és civil támogatásra elkülönített pénzeszközök felhasználásáról.

**Pénzügyi Bizottság**

1. A Pénzügyi Bizottság létszáma 3 fő, melyből 2 tag képviselő, 1 tag nem képviselő.

Feladatkörében ellátja:

1. Véleményezi a gazdálkodásról szóló költségvetési rendelettervezetet a képviselő-testületi előterjesztések előtt.
2. Véleményezi a költségvetést érintő előterjesztéseket, a költségvetés végrehajtásáról szóló beszámolókat, zárszámadást.
3. Véleményezi az önkormányzati intézmények (létrehozásáról, megszüntetéséről) gazdálkodási formájának megváltoztatására irányuló előterjesztéseket.
4. Véleményezi a nevelési-oktatási intézmények működési előirányzatainak módosítására vonatkozó javaslatokat, az önkormányzati bizottságok fejlesztési elképzeléseire vonatkozó javaslatokat.
5. Vizsgálja a hitelfelvételre irányuló javaslatot, annak indokait, gazdasági megalapozottságát.
6. Közreműködik a helyi adókról szóló rendelettervezetek előkészítésében, figyelemmel kíséri a helyi adózás és adógazdálkodás megvalósítását, költségvetési bevételek és kiadások alakulását.
7. Javaslatot tesz az oktatási-nevelési intézmények térítési díjainak mértékére a képviselő-testület felé.
8. A pénzügyi bizottság meghatározza az önkormányzat tulajdonát képező és leltár szerint kiselejtezett ingóságok értékét és lefolytatja a csak általa kezdeményezhető értékesítést.
9. A pénzügyi bizottság az önkormányzat intézményeinél szükség szerint vizsgálatot végez, amelynek eredményéről az intézmény vezetőjét és a képviselő-testületet tájékoztatja, a vizsgálat befejezését követő 15 napon belül.
10. A gazdálkodást érintő kérdésben a pénzügyi bizottság elnöke és tagjai a hivataltól és az önkormányzat intézményei vezetőitől felvilágosítást kérhetnek és minden iratba bármikor betekinthetnek.